Alfa Romeo - euroametnik,  kes sai Brüsselis autot ostes kõva maksusoodustuse, aga avastas autot Eestisse tuues, et siin kliimas see lihtsalt ei tööta ja keegi seda osta ka ei taha ja nüüd on oma autoga hädas nagu lits lapsega. Sõidab juba kaks aastat mõranenud esiklaasiga, kuna uus klaas maksab pool auto hinnast.    Ameerika autod (kõik, ilma eranditeta) - a) töötab Ameerika autode müügiesindajana, b) veetis 10 aastat tagasi aastakese USAs vahetusüliõpilasena, peab ennast USA fänniks ja arvab, et eurooplased ei saa  Ameerika autokultuurist aru, c) väidab, et ostis pikapi, et maamajas metsa vedada ja jahil käia, aga samas käib ta oma laevaga, millele on prozhektorid katusele kinnitatud, ka linnas toidupoes.    Audi (uus) - maksab A8 liisingut 60% palgast, kuu lõpus on menüüs ainult pasta a' la A8 (s.t. makaronid mitte millegagi).    Audi (kasutatud) - juba 15 aastat ei suuda miski kõigutada tema veendumust et kasutatud Audi on töökindlaim auto kuna embleemis on ju ikkagi neli ratast ja ega see pole mingi  Jaapani riisivanker. Jääb keskmiselt kord kuus teele.    BMW - noor rullnokk või pisut vanem kodanik, kes vaatab rullnokkadest BMW omanikke heatahtlikku muigega ja distantseerib ennast nendest, kuna peab ennast neist kõrgemalseisvaks. Eitab asjaolu, et on tegelikult oma sisemuses jäänud samasuguseks.    Citroen - naissoost, kuna Prantsuse disain on ju nii ilus.    Dacia - noore pere esimeseks autoks sai Dacia Logan. Perepea räägib sõpradele, et "selle raha eest autot küll."    Fiat - ökofriik, kelle ainus kriteerium auto puhul on, et see oleks võimalikult väikese kubatuuriga. Nimetab kõiki enda autost suurema mootoriga masinaid peenisepikendusteks.    Ford - sõidab tööautoga, kuna "endale ju Fordi ei osta." Seltskonnas suhtub oma autosse üleolevalt, a' la "sain sellise panni omale istumise alla", et keegi, jumal hoidku, ei arvaks, et Ford tema isiklik eelistus on.    Honda - ihnur, kes võiks endale ükskõik millist auto lubada, ent sõidab juba 15 aastat  Hondaga, kuna selle kütusekulu on väidetavalt väikseim. Vahetab oma Honda uuema vastu välja alati kui tuleb uue põlvkonna mootor, mille kütusekulu veel 0,01 liitrit saja kohta väheneb.    Hyundai - ostis teadlikult parima hinna-kvaliteedi suhtega auto aga õhtuti kripeldab hinges, kuna keegi teine seda ei hinda ja Hyundai mainimine paneb üldjuhul nina kirtsutama. Järgmiseks ostab Volkkari.    Jaguar - peab ennast stiilseks meheks kellel pappi on ja auto ainuke ülesanne on rõhutada  omaniku britilikkust. Käib Shoti klubis viskit mekutamas ja tsiteerib igal võimalikul juhul "Jah, härra minister"-it. Arvab, et oskab perfektselt briti aktsendiga inglise keelt rääkida ja on sigasolvunud kui teda Londonis poolakaks peetakse.    Lexus - sõidab linnamaasturiga, millel pole maasturiga mingit pistmist ja mis ei saa omal jõul tänavaaukudestki välja. Ei saa aru, et sõidab Toyotaga, millele on tema ego arvelt raha kätte saamise eesmärgil teine nimi pandud.    Mazda - põhjalik mees.  Tellib kõiki eesti, soome ja venekeelseid autoajakirju ja enne auto ostmist luges internetist kõik maailma autotestid läbi, koostades ühtlasi iga margi kohta vähemalt 10-leheküljelise plusse ja miinuseid kaaluva kokkuvõtte. Kõigi finaalvooru jõudnud kolme autoga käis enne lõplikku otsustamist kolm korda proovisõidul.    Mercedes - põhimõtteliselt on tal pohh, mis iganes kirstus ta sõidab, peaasi, et sellel oleks kurvad silmad, hõbedane värv ja kolmeharuline täht kapotil.    Nissan - Mazda  mehe sõber.    Opel - vt. Ford.    Peugeot - õpib teisel kursusel majandust, ostis Peugeot 207 kuna see näeb (tema arvates) seksikas välja. Arvab (ekslikult), et sellega saab naisi sebida.    Renault - noore pere teine auto, mille vastu Dacia Logan välja vahetati, kui perre laps syndis ja selgus, et Dacia põhjast paistab asfalt läbi.    Saab - ostis Saabi, kuna tahtis "huvitav" välja paista. Räägib seltskonnas kõigile, et ega need ei saa ikka sitta autot teha, kes  samal ajal hävituslennukeid konstrueerivad. Ise piinleb samal ajal autos, mis meenutabki rohkem hävituslennuki kabiini ja mille tagaaknast näeb välja ainult siis kui sõidu ajal pea 270 kraadi tagasi pöörata ennast samal ajal istmelt 50 cm võrra kergitades.    Shkoda - räägib kõigile, et tegelikult on see sama auto mis Audi, samast tehasest tulnud, sama põhja peale tehtud, jne. Üritab jätta endast muljet kui majanduslikult mõtlevast mehest, tegelikult vahetaks Shkoda päevapealt Audi vastu välja kui  ainult pappi oleks.    Toyota - Mazda ja Nissani meeste kolmas sõber. Need kolm marki jõudsidki kõigil kolmel mehel autot ostes lõppvooru, millega proovisõidule mindi.    Volkswagen - arvas ostes, et uus Passat on põhimõtteliselt samas klassis kui Audi ja bemm, aga avastas hiljem õudusega, et kõigest hoolimata on tema auto jäänud üksnes volkkariks.    Volvo - omab kolme last ja kivistunud 10 aasta tagust arusaama, et 20 aastat vana Volvo on kõige turvalisem auto.